Woest en Ledig: Grooves, synths, bassen en Rick James
« Olie van Het Nationale Toneel plakt niet | Hoofdmenu | Goed boek, verkeerd plaatje » Hof beveel polisie om plakkers te verwyder | Netwerk24
31 Augustus 2018 18:31
Die hooggeregshof in Pretoria het die polisie beveel om die balju te help om teen plakkers op ’n boer se grond net buite Pretoria op te tree.
Die boer, dr. Motodi Maserumule, wou in die Soshanguve-polisiekantoor ’n saak van betreding teen die plakkers indien, maar die polisie het geweier om die saak te ondersoek.
Nadat die plakkers die grond Maandag beset en stukke daarvan verkoop het, het AfriForum Maserumule gehelp om ’n saak van betreding by die polisie aanhangig te maak.
Ian Cameron, AfriForum se hoof van gemeenskapsveiligheid, sê die polisie het “geskitter in hul afwesigheid om dié boer se eiendomsreg te beskerm”.
Hy moedig grondeienaars aan om betredingsake by die polisie aanhangig te maak as plakkers hul eiendom beset.
“Die polisie moet teen betreders optree. Die Soshanguve-polisie se swak optrede die afgelope week kan net gestop word as gemeenskappe weet wat hul regte is. AfriForum kan hiermee help,” het Cameron gesê.
Meer oor: Pretoria | Plakkers | Hofbevel | Boer | Grondbesetting